**Výročná správa**

**O činnosti Nadácie FRANTIŠKÁNI v likvidácii od 1.1.2018 do 31.12.2018 a o jej hospodárení**

Správna rada na svojom zasadnutí vo februári 2019 rozhodla, že čerpanie finančných prostriedkov v roku 2019 bude nasledovné:

1. Základné imanie sa v roku 2019 nebude zvyšovať.
2. Nakoľko sa finančné prostriedky v nadácii združovali na obnovu kultúrnych pamiatok Rehole menších bratov – Františkánov, finančné prostriedky sa poskytovali na tieto opravy na základe žiadosti REHOLE MENŠÍCH BRATOV Františkánov, predloženej rade a správnou radou schválenej.
3. Na propagáciu verejnoprospešného účelu nebudú použité žiadne finančné prostriedky.
4. Finančné prostriedky na prevádzku nadácie budú použité maximálne do výšky 200 eur za rok 2018. Náklady na bankové poplatky, účtovníctvo budú použité na správu organizácie, ktoré sa účtujú na účtoch, 518 (účtovníctvo) a 549 (bankové poplatky).
5. Nakoľko správca nadácie, členovia správnej rady a revízor sú dobrovoľní pracovníci bez nároku na odmenu, nebude im vyplatená žiadna odmena.
6. Nadácia nezamestnáva ani jedného pracovníka, preto sa neuvažuje so mzdovými nákladmi.
7. Nadácii je bezplatne poskytovaný priestor na jej prevádzku, vrátane energií a služieb spojených s prevádzkou nadácie, preto na tento účel nebudú čerpané žiadne prevádzkové náklady.
8. Nadácia nevlastní žiadny hmotný ani nehmotný dlhodobý majetok, ani na tento účel nebudú čerpané žiadne finančné prostriedky.

Nadácia FRANTIŠKÁNI v hodnotenom období vykonávala svoju činnosť v súlade s nadačnou listinou a účelom, na ktorý bola zriadená.

Nadácia v roku 2018 použila finančné prostriedky na opravu resp. výmenu okien pre Františkánsky kláštor v Trnave, ďalšie finančné prostriedky boli vynaložené ako výdavky spojené so správou organizácie a to vo výške 248,84 eur na účtovnícke služby, 331,00 eur na zaplatenie pokuty z Ministerstva vnútra a 70,98 eur ako poplatky banke. Použitie finančných prostriedkov bolo v súlade s nadačnou listinou.

Nadácia za rok 2018 príjala dary od iných organizácií v celkovej výške 1200 eur.

Nadácia FRANTIŠKÁNI vstúpila v novembri 2018 do likvidácie. Likvidátorom je Ing. Vojtech Ličko.

V hodnotenom období nedošlo k zmenám v zložení orgánov Nadácie: Správcom nadácie je Mgr. Branislav Jakub Martaus, predsedom správnej rady je Mgr. Pavol Racek a revízorom je Mgr. Peter Gracián Vančo.

Nadácia nemá a ani v hodnotenom období nevytvorila žiadny nadačný fond podľa § 13 zákona č. 34/2002 Z. z. o nadáciách.

Ročná účtovná závierka nie je overená audítorom, nakoľko v zmysle § 34 zákona č. 34/2002 Z. z. nepresiahol príjem prostriedkov nadácie z cudzích zdrojov sumu 165 969 eur ani hranicu prijatých príspevkov z dotácií zo štátneho rozpočtu, z rozpočtu štátneho fondu a z rozpočtu obce vo výške 33 193 eur.

Neoddeliteľnou súčasťou tejto výročnej správy je:

- Správa o hospodárení Nadácie FRANTIŠKÁNI za rok 2018,

- Výkazy: Účtovná závierka neziskovej účtovnej jednotky v sústave podvojného účtovníctva,

- Poznámky NUJ 1 – 01 k účtovnej závierke k 31. Decembru 2018.

V zmysle štatútu nadácie Čl. VI. výročná správa ako aj správa o hospodárení Nadácie FRANTIŠKÁNI za rok 2018 je k nahliadnutiu v sídle Nadácie.

 Ing. Vojtech Ličko

 Likvidátor Nadácie Františkáni v likvidácii

Bratislava 28.02.2019

Za správnu radu: Mgr. Pavol Racek